ناروے میں ذرائع ابلاغ

تصغیر|ناروے کی فوج کے سربراہ میجر جنرل لارس لیر وِک (دائیں جانب) 8 مارچ 2025 کو ناروے کے سیٹرموئن میں "جوائنٹ وائکنگ 25" مشق کے دوران امریکی فوج کے میجر کارل کنکل مین، جو اولین بٹالین، چھٹویں فیلڈ آرٹلری رجمنٹ، 41ویں فیلڈ آرٹلری بریگیڈ کے ایگزیکٹو آفیسر ہیں، سے گفتگو کر رہے ہیں۔ یہ "اسٹیٹک ڈسپلے" نیوز میڈیا اداروں کے لیے منعقد کیا گیا تھا تاکہ عوام اور میڈیا کے ساتھ مثبت تعلقات کو فروغ دیا جا سکے اور فوج کی صلاحیتوں اور جدیدیت کا مظاہرہ کیا جا سکے۔ "ایکسسرسائز جوائنٹ وائکنگ 25" ایک کثیرالملکی تربیتی مشق ہے جس کا مقصد امریکی فوج کی آرکٹک اتحادیوں کے ساتھ تعاون کی صلاحیت کو بڑھانا اور دشوار گزار علاقوں میں مؤثر انداز میں بحرانوں کا سامنا کرنے کی تیاری کو مضبوط کرنا ہے۔ اس مشق میں امریکی فوجی، میرینز اور ناروے، نیدرلینڈز، فن لینڈ، جرمنی، ڈنمارک اور برطانیہ کے اہلکار شامل تھے۔ مشق کا مرکز سرد موسم میں مہارت حاصل کرنا اور اتحادی افواج کے درمیان تعاون کو فروغ دینا تھا۔ (امریکی فوج کی تصویر از اسپیشلسٹ سار پاو)۔ تصویر سے یہ واضح ہوتا ہے کہ کیسے مغربی ممالک ذرائع ابلاغ کو باخبر رکھنے پر زور دیتے ہیں۔

**ناروے میں ذرائع ابلاغ**  کا نظام جدید، آزاد اور جمہوریت کا اہم ستون سمجھا جاتا ہے۔ یہاں ٹی وی، اخبارات، ریڈیو اور ڈیجیٹل میڈیا بہت فعال اور عوامی زندگی میں مرکزی کردار ادا کرتے ہیں۔

## ٹیلی ویژن
ناروے میں سرکاری نشریاتی ادارہ نارویجین براڈ کاسٹنگ کارپوریشن  ( Norwegian Broadcasting Corporation) ہے، جسے مختصرًا این آر کے بھی کہا جاتا ہے۔ یہ ناروے کا قومی سرکاری چینل ہے جو پہلے لائسنس فیس سے چلتا تھا، مگر اب حکومت کی مالی معاونت سے کام کرتا ہے۔

اس کے علاوہ نجی ٹی وی چینل بھی موجود ہیؒ جیسے کہ:

* ٹی وی 2 ناروے کا سب سے بڑا نجی ٹی وی چینل ہے جو خبروں اور تفریحی پروگراموں کے لیے مشہور ہے۔

* دیگر اہم چینلز میں ٹی وی نارگ اور ویاست شامل ہیں۔

یہاں اسٹریمنگ سروسز اس طرح ہیں:

این ار کے ٹی وی ، ٹی وی 2 پلے، نیٹفلکس اور ایچ بی او میکس جیسے پلیٹ فارم بھی بہت مقبول ہیں۔

## اخبارات
ناروے میں دنیا میں سب سے زیادہ اخبار پڑھنے والے لوگوں میں سے ایک ہے۔

یہاں کے اہم قومی اخبارات اس طرح ہیں:

* Aftenposten – سنجیدہ خبروں کا اخبار، نسبتاً قدامت پسند

* VG (Verdens Gang) – ٹیبلیوئڈ اسٹائل، آن لائن بہت مقبول

* Dagbladet – لبرل نقطہ نظر کے ساتھ

* Dagens Næringsliv – کاروباری اور اقتصادی خبروں پر توجہ 

مقامی اخبارات بھی اہم کردار ادا کرتے ہیں اور حکومت کی جانب سے سبسڈی دی جاتی ہے تاکہ صحافتی تنوع برقرار رہے۔

## ریڈیو
NRK ریڈیو سب سے زیادہ سنا جانے والا ہے، جس کے مختلف چینلز ہیں جیسے:

* NRK P1 – عام سامعین کے لیے

* NRK P2 – ثقافت و ادب

* NRK P3 – نوجوانوں کے لیے

نجی ریڈیو چینلز میں P4 اور Radio Norge شامل ہیں۔

ناروے دنیا کا پہلا ملک تھا جس نے FM ریڈیو سے مکمل طور پر ڈیجیٹل ڈی اے بی پلس (DAB+) ریڈیو پر منتقلی مکمل کی (2017 میں)۔

## ڈیجیٹل میڈیا
ناروے کی عوام خبروں کے لیے انٹرنیٹ، موبائل ایپس اور سوشل میڈیا کا خوب استعمال کرتی ہے۔ زیادہ تر اخبارات کی ڈیجیٹل سبسکرپشن ہوتی ہے، جن میں پے وال (paywall) بھی ہوتا ہے۔ فیس بک، انسٹا گرام اور دیگر سوشل میڈیا پلیٹ فارمز بھی خبروں کے ذرائع کے طور پر استعمال ہوتے ہیں، خاص طور پر نوجوانوں کے درمیان۔

## صحافتی آزادی
ناروے دنیا میں صحافت کی آزادی کے لحاظ سے پہلے نمبر پر آتا ہے۔ یہاں پر کی صحافتی ایسوسی ایشن یا ناویجین پریس ایسوسی ایشن (Norwegian Press Association) صحافتی اخلاقیات کی نگرانی کرتی ہے۔ صحافتی آزادی یا صحافیوں کی شکایات سننے کے لیے PFU (Pressens Faglige Utvalg) ایک ادارہ ہے جو میڈیا کی خلاف ورزیوں کی شکایات کا جائزہ لیتا ہے۔

## خلاصہ
ناروے کا ذرائع ابلاغ (Mass Media) ایک ترقی یافتہ، آزاد اور متنوع نظام پر مشتمل ہے جو جمہوریت کی بنیادوں کو مضبوط بنانے میں اہم کردار ادا کرتا ہے۔ ناروے میں اخبارات، ریڈیو، ٹیلی ویژن اور ڈیجیٹل میڈیا کو نہ صرف وسیع پیمانے پر استعمال کیا جاتا ہے بلکہ ان کی آزادی کو بھی قانونی تحفظ حاصل ہے۔ ناروے کا سرکاری نشریاتی ادارہ این آر کے "NRK" (Norsk Rikskringkasting) عوامی خدمت کا ایک بڑا ذریعہ ہے جو خبروں، معلومات، تعلیم اور تفریح کے مختلف پروگرام نشر کرتا ہے۔ اس کے علاوہ تجارتی چینلز جیسے کہ ٹی وی 2 (TV 2) بھی خبروں اور تفریحی مواد فراہم کرنے میں نمایاں کردار ادا کرتے ہیں۔ ناروے میں پرنٹ میڈیا یا مقامی اخبارات جیسے کہ Aftenposten، VG (Verdens Gang) اور Dagbladet کثرت سے پڑھے جاتے ہیں اور سیاسی، سماجی و ثقافتی موضوعات پر گہری رپورٹنگ کرتے ہیں۔ سوشل میڈیا اور آن لائن خبریں جیسے کہ خبری پورٹلوں نے بھی حالیہ برسوں میں خاصی ترقی کی ہے اور نوجوان نسل میں خاصے مقبول ہو چکے ہیں۔ ناروے کے میڈیا کو آزادی صحافت کے عالمی اشاریے میں ہمیشہ اعلیٰ درجہ حاصل رہا ہے، جو اس بات کی دلیل ہے کہ وہاں اظہارِ رائے کی آزادی کو بھرپور فروغ حاصل ہے۔ حکومت کی طرف سے میڈیا کے لیے مالی امداد اور اشتہارات کی منصفانہ تقسیم اس نظام کو متوازن اور شفاف بناتی ہے، جبکہ میڈیا ادارے خود بھی پیشہ ورانہ اخلاقیات اور شفافیت کے اصولوں پر کار بند رہتے ہیں۔

## مزید دیکھیے
* ذرائع ابلاغ

## حوالہ جات

## مزید پڑھیے
### انگریزی میں
* 
* 
* 

### ناروے کی مقامی زبان میں
;Encyclopedias
* 
;Books
* 
* 
* 
* 
* 
* 
* 
* 
* 
* 
* 
* 
* 

## بیرونی روابط
* 


زمرہ:ذرائع ابلاغ بلحاظ ملک